Europski parlament donio je 18. prosinca 2020. opći proračun Europske unije za 2021. Proračun za Europski fond za jamstva u poljoprivredi (EFJP) iznosi 40 368 milijuna EUR u odobrenim sredstvima za preuzimanje obveza i 40 354 milijuna EUR u odobrenim sredstvima za plaćanje. Razlog za različite iznose za te dvije vrste odobrenih sredstava jest upotreba diferenciranih odobrenih sredstava za određene mjere koje izravno provodi Komisija. To se uglavnom odnosi na mjere promidžbe poljoprivrednih proizvoda te na mjere za strategiju, koordinaciju i reviziju politike.

Privremena potrošnja odobrenih sredstava EFJP-a do 31.12.2021.

Konačni iznos povučenih sredstava za pčelarstvo (08 02 03 08) pokazuje nedovoljno izvršenje od 21,0 postotnih bodova (– 12,4 milijuna EUR). Ukupni rashodi prijavljeni za stavku „Mjere za privatno i javno skladištenje” (08 02 03 10) veći su od iznosa predviđenog proračunom za 25,3 milijuna EUR. To se uglavnom odnosi na potporu za privatno skladištenje maslinova ulja donesenu 2019. i 2020., za koju su države članice u proračunskoj godini 2021. prijavile nepodmirena plaćanja u ukupnom iznosu od 28,1 milijuna EUR.

Za stavku „Promicanje poljoprivrednih proizvoda – Jednostavni programi u okviru podijeljenog upravljanja” (08 02 03 02) u konačnici je zabilježeno nedovoljno izvršenje od 26,2 postotna boda (– 22,5 milijuna EUR). Ukupni rashodi za stavku „Školski programi” (08 02 03 04) na kraju godine bili su za 48,8 milijuna EUR (– 23,8 postotnih bodova) niži od rashoda predviđenih proračunom. U obje proračunske stavke to je uglavnom posljedica kontinuiranih učinaka pandemije bolesti COVID-19 na provedbu tih programa.

Ukupni privremeni rashodi u iznosu od 40 351,9 milijuna EUR prvenstveno uključuju rashode EFJP-a u okviru podijeljenog upravljanja, kako su ih prijavile države članice za razdoblje od 16. listopada 2020. do 15. listopada 2021., i iznose proizišle iz smanjenja mjesečnih nadoknada uvedenih tijekom proračunske godine. Uključuju i procijenjene rashode EFJP-a u okviru izravnog upravljanja u iznosu od oko 21,1 milijun EUR, za koje se predviđa da će nastati do 31. prosinca 2021.

3.2.Izravna plaćanja

Rashodi za stavku „Izravna plaćanja izvan strateških planova u okviru ZPP-a” (08 02 05) iznose 37 450,5 milijuna EUR, što čini 99,7 % odobrenih sredstava predviđenih proračunom (36 944,1 milijun EUR), uzimajući u obzir prihode namijenjene tom članku (619 milijuna EUR).

Rashodi za stavke „Program jedinstvenih plaćanja po površini” (08 02 05 02),

„Program osnovnih plaćanja” (08 02 05 04), „Plaćanje za poljoprivredne prakse korisne za klimu i okoliš” (08 02 05 05) i

„Program dobrovoljne proizvodno vezane potpore” (08 02 05 09) gotovo su jednaki predviđenim potrebama.

Ukupni rashodi za stavku „Program jedinstvenih plaćanja po površini” (08 02 05 02) iznose 43,5 milijuna EUR (– 1,0 postotnih bodova) manje od predviđenog iznosa od 4 406,0 milijuna EUR.

Za „Program osnovnih plaćanja” (08 02 05 04) profil se izračunava uzimajući u obzir namjenske prihode. Na toj osnovi, rashodi za taj program veći su od predviđenih za 21,4 milijuna EUR (– 0,1 postotni bod); vidjeti bilješku (*) u Prilogu.

Konačni iznos povučenih sredstava za program „Plaćanje za poljoprivredne prakse korisne za klimu i okoliš” (08 02 05 05) samo je za 2,3 milijuna EUR niži od predviđenog iznosa od 10 778,0 milijuna EUR.

Povučeni iznos za program „Plaćanja za poljoprivrednike u područjima s prirodnim ograničenjima” (08 02 05 06) manji je od iznosa predviđenog proračunom za 7,2 postotna boda (– 0,4 milijuna EUR). Konačni rashodi za program „Plaćanje za mlade poljoprivrednike” (08 02 05 07) niži su od predviđenih za 90,0 milijuna EUR (– 15,7 postotnih bodova).

Vrlo je blizu predviđenog iznosa i izvršenje za stavku „Program dobrovoljne proizvodno vezane potpore” (08 02 05 09), koje je za 4,0 milijuna EUR (– 0,1 postotni bod) manje od predviđenog.

Plaćanja su bila za 19,2 milijuna EUR (2,7 postotnih bodova) veća od proračunom predviđenih sredstava za „Program za male poljoprivrednike” (08 02 05 10).

4.Izvršenje namjenskih prihoda EFJP-a

U Prilogu je prikazano da ukupni namjenski prihodi raspoloživi u 2021. iznose 671,2 milijuna EUR. To uključuje:

·prihode u proračunskoj stavci 62 00 u iznosu od 430,4 milijuna EUR, uglavnom od ispravaka uključenih u odluke o poravnanju računa i odluke o potvrdi usklađenosti te od nepravilnosti koje su prijavile države članice,

·prihode u proračunskoj stavci 67 00 u iznosu od 185,3 milijun EUR od ispravaka uključenih u odluke o potvrdi usklađenosti prije financijske godine 2021.,

·iako iznos prijenosa nije bio procijenjen pri donošenju proračuna za 2021., prihode koji su u konačnici preneseni iz 2020. u 2021. u iznosu od 55,5 milijuna EUR.

5.Zaključci

Privremeni rashodi proračuna EFJP-a za 2021., uključujući procijenjene rashode za mjere u okviru izravnog upravljanja Komisije do 31. prosinca 2021., dovode do prekomjernog izvršenja u iznosu od 475,9 milijuna EUR u odnosu na izglasana proračunska sredstva. To prekomjerno izvršenje sredstava pokriveno je raspoloživim namjenskim prihodima u iznosu od 671,2 milijuna EUR.

Pričuva za krizne situacije u sektoru poljoprivrede 2021. nije mobilizirana (487,6 milijuna EUR). Ukupni procijenjeni iznos prijenosa u financijsku godinu 2022. iznosi 686,4 milijuna EUR. Taj iznos uglavnom proizlazi iz pričuve za krizne situacije i procijenjenog viška EFJP-a. Koristit će se za isplatu nadoknade poljoprivrednicima za financijsku disciplinu koja se primjenjuje ove godine.